මාතලේ දිස්ත්‍රික්කයේ වැවි හා ජලාශ ආශ්‍රීත ප්‍රදේශවල කලක් තිස්සේ පැතිර යමින් පවතින ‘මී මොසා පිග්‍රා‘ යන උද්භිත විද්‍යාත්මක නමින් හැදින්වෙන යෝධ නිදිකුම්බා ශාකය බලවත් තර්ජනයක්ව ඇති බව ගොවීන් පවසනවා.මෙම ශාකය ජලාශ අභ්‍යන්තරයට පැතිරිම සහ ඇලවේලිවල පැතිරිම හේතුවෙන් ජලාප්‍රවාහන කටයුතු වලටද  බාධා එල්ලවී ඇති බවයි ගොවින් පෙන්වා දෙන්නේ.ගොවි සංවිධාන කියා සිටියේ මෙම ශාකය විනාශ කිරිමේ නොහැකියාව වැනි කාරණා රැසක් හේතුවෙන් මේ වනවිටත් ගොවීන් විවිධ ගැටළුවලට මුහුන දෙමින් සිටින බවයි.වැඩිදුරටත් අදහස් දක්වමින් ගොවීන් පවසන්නේ යෝධ නිදිකුම්බා ශාකය කපා ඉවත් කළ ද එහි බිජ විවිධ පාරිසරික බලපෑම් මධ්‍යයේ වූවද පහසුවෙන් පැලවීම හා වේගයෙන් ව්‍යාප්ත වීම, මෙම ගැටළු නිර්මාණය වීමට හේතුවක් වී ඇති බවයි.මිට පෙරද මාතලේ දිස්ත්‍රික්කයේ ස්ථාන කිහිපයක දක්නට ලැබුනු මෙම ශාකය මේ වන විට දිස්ත්‍රික්කයේ සියළු ප්‍රාදේශිය ලේකම් කොට්ඨාශවල හා  ඇල දොල වැවි අමුණු ආශ්‍රීතව ව්‍යාප්ත වෙමින් පවතින බව සඳහන්.මේ වන තෙක් බලධාරීන් මේ සම්බන්ධයෙන් තිරසාර විසඳුමක් ලබාදීමට අපොහොසත් වී ඇති බවයි ගොවි සංවිධාන රැසක් මැසිවිලි නගමින් කියා සිටින්නේ .කෙසේ වෙතත් මේ සඳහා ස්ථිර විසදුමක් ලබාදීමට කටයුතු කරන ලෙස ගොවින් නව රජයෙන් ඉල්ලීමක් කරනවා.